

**СКАНДИНАВСКИТЕ КРАЛСТВА И ФИОРДИТЕ**

**Самолетна програма 8 дена / 7 нощувки**

**с включени летищни такси**

**Цена**: **898 евро / 1756 лева**

**Дати: 18.07.2017**

**Цената включва:**

* 7 нощувки в хотели 3\*: по две в Копенхаген и Стокхолм, и три в района на Осло;
* 7 закуски в ресторантите към хотелите;
* Самолетен билет София – Копенхаген – София с включени летищни такси и чекиран багаж до 20 кг.;
* Трансфер летище – хотел – летище;
* Туристическа програма в Копенхаген, Малмьо, Стокхолм, Осло;
* Екскурзовод на български език;
* Транспорт с комфортен автобус;

**Цената не включва:**

* Настаняване в единична стая – 244 евро / 477 лв.;
* Медицинска застраховка към „Булстрад Живот“ за 8 дни с покритие 5000 евро за лица на възраст до 65 г. – 10 лв, за лица на възраст от 65 г. до 70 г. – 14 лв, за лица на възраст от 70 г. до 75 г. – 19 лв, за лица на възраст от 75 г. до 80 г. – 29 лв;
* Еднодневна екскурзия с корабче до Зьогнефиорд – 40 евро за транспорт при 25 туристи **(може да се заплати на място);**
* Входни такси за посещаваните туристически обекти;
* Ползване на обществен транспорт в някои от градовете;
* По желание застраховка „Отмяна на пътуване“;

**Допълнителна информация за туристическите обекти:**

Кметството в Малмьо – 70 – 100 SEK;

Кралският дворец и Катедралата в Стокхолм -160 SEK;

Музея Ваза в Стокхолм - 130 SEK;

Кметството в Стокхолм - 100 SEK;

Музея на Викингските кораби в Осло - 80 NOK;

Музеят „Фрам“ в Осло -100 NOK;

Музея Кон-Тики в Осло - 100 NOK;

Кралският дворец в Осло – 135 NOK;

Норвежкият фолклорен музей в Осло - 160NOK;

Билет за панорамен кораб по Зьогнефиорд – 45 евро (заплаща се предварително в офиса на фирмата/ необходима е предварителна резервация);

Замъка на Хамлет – 160 DKK;

Парка Тиволи в Копенхаген – 110 / 120 DKK;

Амалиенборг в Копенхаген – 95 DKK;

Мраморната църква в Копенхаген – 35 DKK;

Двореца Кристианборг в Копенхаген (седалище на датския парламент) – 150 DKK;

Двореца Розенборг в Копенхаген -105 DKK;

Разходка с корабче по каналите на Копенхаген – 90 DKK;

*\* Посочените входни такси са ориентировъчни и имат информативен характер.*

\*\*Летищните и горивните такси подлежат на препотвърждение от авиокомпанията. В този случай цената на пътуването може да бъде променена съгласно начислените такси.

**Маршрут: 2700 км.**

**С тази екскурзия ще посетите:** Копенхаген, Стокхолм, Осло, Зьогнефиорд, Малмьо

**Туристическа програма:**

**1 ден: София – Копенхаген**

Полет София – Копенхаген с WizzAir. Копенхаген е това, което датчаните наричат "хюгге" - комбинация от уют, спокойствие и приветливост. Той умело съчетава спокойната красота на севера с неподправния датски уют и сладко ни пренася в света на приказни истории на най-великия разказвач на приказки - Ханс Кристиян Андерсен. След обяд туристическа програма в Копенхаген–оригиналната сграда на Кметството,украсена със статуята на епископ Абсалон,основател на Копенхаген и... термометър,на който при хубаво време се появява момиче на велосипед, а при лошо – момче с чадър в ръка... След увлекателна разходка пеша по Stroget (на датски „stroget” означава „разхождам се”), най-дългата пешеходна улица в Европа /1.6км/ ще стигнем до най-просторния в града Нов кралски площад,където се намират Кралския театър,Художествената академия, най-луксозния и красив хотел на Копенхаген d'Angleterre, от чиито прозорци Ханс Кристиан Андерсен е видял пързалката, описана от него в „Снежната кралица”. От този площад започва и един от най красивите, елегантни и колоритни райони на Копенхаген – Нюхавън със старото пристанище, което винаги привлича със своето особено настроение и е любимо място за художници и фотографи. Днес този район и безкраен низ от разноцветни къщи и красиви платноходки, които се поклащат в тесни канали. Музиката звучи на всеки площад в града: пеещия и играещ Копенхаген опровергава схващането за студенината на Севера.Настаняване в хотел в града. Нощувка.

**2 ден:** **Копенхаген** - **Малмьо – Стокхолм**

Закуска. Отправяме се към Малмьо.Кратка туристическа програма в Малмьо. Имате възможност да разгледате площад Стурторьет, конната статуя на Карл Х Густав, площад Лила Торг, църквата Санкт Петри, Кметството (70-100sek). Отпътуване за Стокхолм – кралицата на езерото Меларен, град на пасторалното спокойствие, Нобеловите лауреати и чистия въздух. Нощувка в Стокхолм.

**3 ден: Стокхолм**

Закуска. Закуска. Какво правите, когато яркосиньото небе над вас изглежда двойно по-необятно от обикновеното, мирисът на море приятно гъделичка ноздрите, виковете на чайките се примесват с подрънкването на велосипедни звънци, а всички зелени кътчета наоколо са изпълнени с припичащи се на слънце руси хора? Ами просто се отпускате и се наслаждавате на всеки миг - озовали сте се в Стокхолм... С няколко думи този град, разположен на границата между сушата и морето, може да бъде описан така - 14 острова, свързани с 57 моста и наситени с хладната елегантност на Севера. И цялата тази красота изглежда двойна, отразена във водите на езерото Меларен и на Балтийско море,нашепващо легендата за основаването на града. Туристическа програма в Стокхолм: Гамла Стан – сърцето на стария град, лабиринт от тесни улички, постлани с калдаръм, малки магазинчета и средновековни сгради;ренесансовия Кралски дворец **/160 SEK/,** надвиснал над водите на Меларен,който има една стая повече от Бъкингамския Дворец; Катедралата, Парламента; Кметството със „Златната зала”, което всяка година е домакин на бала в чест на Нобеловите лауреати /**100 SEK/**. Посещение на уникалния музей Ваза с най-красивият кораб в шведската история,потънал при първото си плаване. Не си бил в Стокхолм ако не си видял този кораб /**130 SEK/.**

Нощувка в Стокхолм.

**4 ден: Стокхолм – Осло**

Закуска. Отпътуване за Норвегия. Страната на фиордите винаги е внушавала своята северна загадъчност на нас, южняците. До нея сме се докосвали чрез картините на Едвард Мунк, драмите на Хенрик Ибсен,музиката на Едвард Григ и песента “Fairy tale” на Александър Рибак”–норвежкият принос в световната култура. Следобед –пристигане в столицата Осло. Кратка туристическа програма – посещение на парка Вигеланд, Кралския дворец **(135 nok),** Кметството, Катедралата, Парламента и Университета. Нощувка в района на Осло.

**5 ден: Осло**

Закуска. Туристическа програма в Осло и отпътуване за полуостров Бигдьо , приютил най-интересните музеи на града. Тук можете да посетите: Музеят „Кон Тики“ – представящ морските експедиции на Тур Хейердал /**100NOK/,** полярния кораб Фрам на Фритьоф Нансен /**100NOK/,** Музея на Викингските кораби, където можете да разгледате предмети от бита на викингите, както и техните лодки /**80NOK/,** Норвежкият фолклорен музей /**160NOK/.** След това ще продължим към центъра на града – Кметството, Площад Фритьоф Нансен, Пристанището, Замъка Акершус, Операта,стария град с ръкавицата на крал Кристиан IV, Модерния квартал Акербридж. Нощувка в района на Осло.

**6 ден: Осло – Зьогнефиорд**

Закуска /сух пакет/. Свободно време в Осло или по желание екскурзия до Зьогнефиорд. Тръгване от Осло рано сутринта за Зьогнефиорд. Това е най-дългият фиорд в Норвегия – 220км. Гледките, които се откриват пред очите ви, са наистина спиращи дъха – почти отвесни горски масиви и скали, които сякаш се гмуркат в морските води. С панорамен кораб **(продължителност: 2ч.15 мин. / 45 евро)** предприемаме вълнуващо и незабравимо пътуване с впечатляващи и очарователни гледки до Гудванген. Връщане в Осло късно вечерта. Нощувка.

**7 дни: Осло – Копенхаген**

Закуска. Отпътуване за Дания. Дания е страната на Ханс Кристиян Андерсен, на разноцветните кубчета Лего, златистите кехлибарени накити и прочутия датски дизайн. С ферибот се преминава от Хелзингьор в Хелзинборг, Дания. (около 20 мин.). Разглеждане на замъка на Хамлет - могъщ и непристъпен, защитаващ покоя и благоденствието на Дания, където шекспировият герой изрича “To be or not to be” /**160 DKK/** .Всичко в този замък, благословен от перото на Шекспир, е пропито с мистика и тайнственост. Останалото е мълчание...Фото-пауза пред най-красивия датски дворец Фредериксборг. Продължаваме към Копенхаген. Настаняване в хотел и нощувка в Копенхаген.

**8 ден: Копенхаген - София**

Закуска. Започваме нашата вълшебна разходка из „пристанището на търговци” с фото-пауза при Статуята на Малката русалка, изплувала от дълбините на Балтийско море върху скалата до брега, загърната в своята надежда, тя с тъжен копнеж очаква своя принц вече над 100 години. Съвсем близо до Русалката се намира най-големият фонтан на Копенхаген – „Хефион”, назован така по името на скандинавска богиня. Ще видим Новата Опера, кралската обител Амалиенборг (**95 DKK),** седалище на най-старата монархия в света-четири рококо палата които образуват уникален по рода си в Европа осмоъгълен площад, на който се извисява и Мраморната църква (**35 DKK)-** най-голямата църква в скандинавските страни и единствената кръгла църква в света, Кристиансборг **(150 DKK**)-седалище на датския парламент. Ще разгледаме Розенборг **(105 DKK)** - изящният палат на розите,ренесансовата резиденция на краля-строител Кристиан IV, която приютява кралските колекции, бижута и датската корона. Трансфер до летището за следобеден полет Копенхаген-София (16:00 ч.).

**Полетно разписание:**

|  |  |  |  |  |
| --- | --- | --- | --- | --- |
| **Авиокомпания** | **Направление** | **Излита** | **Каца** | **Летище** |
| **WIZZ AIR** | **София- Копенхаген** | **13:50 - София** | **15:35-Копенхаген** | **Копенхаген** |
| **Копенхаген-София** | **16:05- Копенхаген** | **19:40-София** | **София** |

*\*\*\* Полетното разписание подлежи на препотвърждение!*

***Необходими документи:***

* *Български граждани, пътуващи по програмата е необходимо да притежават валидна лична карта или паспорт.*
* *За лица до 18 години, пътуващи без родител/родители – нотариално заверена декларация - оригинал и ксерокопие и копие от акта за раждане.*